GiliGold/VAD_KnessetCorpus huggingface dataset:
בצלאל סמוטריץ': ארגון שזה עניינו עכשיו: להוביל - - - לחרם.
בצלאל סמוטריץ': הנציג של הארגון לא מגיע, כחלק מהעניין.
בצלאל סמוטריץ': עכשיו, הוא עצמו, אין לי כרגע ראיות, כי הוא נציג חדש.
בצלאל סמוטריץ': איך אומרים?
בצלאל סמוטריץ': הוא רק עכשיו.
בצלאל סמוטריץ': אתמול הוא התקבל לעבודה בארגון.
בצלאל סמוטריץ': אבל עניינו: הוא בא לפה בשביל לקדם את החרם הזה.
בצלאל סמוטריץ': הרי על זה אנחנו מדברים.
בצלאל סמוטריץ': הרי בהערה הראשונה שלך, נכון?
בצלאל סמוטריץ': ביקשת להגדיר מתי אפשר להפעיל את החוק מול בן-אדם שהוא מפעיל, שהוא קורא.
בצלאל סמוטריץ': אז אנחנו מדברים.
מיכל רוזין: זאת אומרת שמייצרים רשימת ארגונים, לא אנשים.
מיכל רוזין: זה לא ענייני.
בצלאל סמוטריץ': ארגונים או אנשים שהם קוראים לחרם - - -
מיכל רוזין: אבל חוק הכניסה לישראל פועל לפי כניסה אישית של אדם - - -
בצלאל סמוטריץ': ואני לא אתן לאדם, שהוא חלק מגוף שעניינו זה לפעול נגד מדינת ישראל, והאדם הזה הוא חלק מן הגוף הזה – אני לא אתן לו להיכנס למדינת ישראל בשביל לפגוע בי.
בצלאל סמוטריץ': זה דבר נורא פשוט.
מיכל רוזין: אבל בחוק.
מיכל רוזין: האם אתה משנה את חוק הכניסה לישראל, שבו אתה תקבע מעכשיו רשימת ארגונים שנציגיהם לא יוכלו להיכנס?
מיכל רוזין: ברור שבסוף מדובר באנשים.
מיכל רוזין: אתה משנה באופן מהותי את חוק הכניסה לישראל שמבוסס - - -
בצלאל סמוטריץ': אנחנו - - -.
בצלאל סמוטריץ': נו, מה לעשות.
בצלאל סמוטריץ': מה.
מיכל רוזין: זה לא מופיע.
מיכל רוזין: זה כבר הרחבה של החוק כאן.
בצלאל סמוטריץ': זה לא הרחבה.
בצלאל סמוטריץ': זה הנוסח שכתוב כאן, עכשיו, חברת הכנסת מיכל רוזין.
בצלאל סמוטריץ': מוסכם עליי שאם עכשיו יש פה מרצה שבא להרצות ברפואה והאוניברסיטה שלו - - -; אגב, הוא גם לא מוגדר נציג שלה, בדרך כלל.
בצלאל סמוטריץ': אבל תדייקו את זה.
בצלאל סמוטריץ': אבל אי אפשר הוציא את זה.
<תומר רוזנר: בסדר - - -.
<תומר רוזנר: אנחנו נעשה את זה - - -
בצלאל סמוטריץ': ודאי שאנחנו מתייחסים - - -.
בצלאל סמוטריץ': צריך לדעת שה-BDS כמנגנון, חלקו בנוי על אנשים פרטיים וחלקו בנוי על ארגונים.
בצלאל סמוטריץ': אנחנו צריכים לדעת מה - - -.
בצלאל סמוטריץ': ודאי שכוונתנו הייתה שאם בא נציג אותנטי של ארגון, שזה עניינו, הוא בא לפה כחלק מקידום התהליך הזה – לזה אנחנו לא מוכנים.
<תומר רוזנר: אז אני חושב שבאמת הצעתך, אדוני היושב ראש, להעביר את זה בצורה כזאת, בשלב הזה, שיהיה ברור שאנחנו נטפל - - - בנושא הזה.
בצלאל סמוטריץ': זה נרשם בפרוטוקול שבין הזה, אתם תציעו נוסח מדויק יותר.
<תומר רוזנר: בנושא הראשון, אנחנו מקבלים את ההערה של לתייק את - - -
בצלאל סמוטריץ': את ההפעלה.
<תומר רוזנר: אז לגבי הזה, זה כבר יופיע בקריאה הראשונה.
<תומר רוזנר: ולגבי הדבר השני, - -
בצלאל סמוטריץ': ידוייק לקראת - - -
<תומר רוזנר: - - זה ידוייק לקראת הקריאות השנייה והשלישית.
<תומר רוזנר: אני מקווה שזה - - -
בצלאל סמוטריץ': יש הסתייגות לנציגי הממשלה מההערה של היועץ המשפטי?
<אביטל שטרנברג: אותה הערה - - -
בצלאל סמוטריץ': את ההערה הראשונה.
<אביטל שטרנברג: את ההערה שהערנו גם בוועדת השרים לחקיקה, שהנוסח הוא - - -
<אביטל שטרנברג: אבל - - - לעניין הזה.
לא. להיפך: ההערה השנייה דורשת, לדעתי; אני מוכן גם לשבת איתך על זה טוב, כי אנחנו צריכים פה להגיע לאיזושהי הבנה בינינו.
<תומר רוזנר: אתה צודק.
בצלאל סמוטריץ': דיוק – זה ייעשה, בעזרת השם, בין שתי הקריאות.
בצלאל סמוטריץ': מר אמוץ אייל רוצה לדבר?
בצלאל סמוטריץ': נרשמת גם כן.
בצלאל סמוטריץ': נציג ארגון תצפית.
<אמוץ אייל: אני רק אגיד כמה מילים על - - -.
<אמוץ אייל: אנחנו יודעים שמבחינת חקיקה בעולם, וקודם כל מסתכלים על החקיקה פה.
<אמוץ אייל: כשאנחנו מגישים לחברי קונגרס - - - על חקיקה בעולם, הם מסתכלים מה החוק הישראלי אומר.
<אמוץ אייל: האם בישראל עשו את הצעד הזה.
<אמוץ אייל: ולכן העניין של החקיקה בעולם, כשיסתכלו על ישראל ויגידו: - - - ה-BDS.
<אמוץ אייל: קודם כל, זה גם עוזר.
<אמוץ אייל: זה דבר ראשון.
<אמוץ אייל: דבר שני, רואים המלצות והגדרה מעשית של פעילים.
<אמוץ אייל: זאת אומרת, אם - - - כתנועה, הארגון הזה, ברגע שיתחילו לפעול בצורה - - - פעילות, הם מסתירים את זהותם הרבה יותר.
<אמוץ אייל: ואתה כן יכול לראות שזה אפקטיבי גם ברמה ההצהרתית.
<אמוץ אייל: אז החוק הזה, אני חושב, גם ברמה ההצהרתית יכול לעזור מול הארגונים הפעילים בעולם.
בצלאל סמוטריץ': נרשמה כאן גם הגברת עינת קורמן.
בצלאל סמוטריץ': גברתי תגיד רק מאיזה ארגון.
<עינת קורמן: הפורום המשפטי למען ישראל.
<עינת קורמן: - - - וזה תפקידה של הכנסת בקשר למדינה דמוקרטית, כבר דיברנו - - - האיזון בין הרשויות.
<עינת קורמן: וחלקה של הכנסת הוא לאזן את - - -.
<עינת קורמן: ואנחנו מברכים על הצעת החוק הזו.
בצלאל סמוטריץ': ליועץ המשפטי יש הצעה לתיקון אחד שנעשה כבר עכשיו.
<תומר רוזנר: כפי שאמרתי, אנחנו נצטרך לדייק בין הקריאה הראשונה לקריאות השנייה והשלישית מהו נציג של ארגון, אבל כדי שלא ישתמע שמדובר כאן באיזושהי הגבלה לחברה או עמותה דווקא, אנחנו נכתוב, לפחות כרגע, לקריאה הראשונה, ארגון או גוף.
<תומר רוזנר: כלומר, שזה יהיה ברור שזה יכול להיות גוף שצורת התאגדותו המשפטית היא פחות חשובה.
בצלאל סמוטריץ': אנחנו לא ממעטים צורות נוספות.
בצלאל סמוטריץ': אני, ברשותכם, רוצה לקחת זכות דיבור.
בצלאל סמוטריץ': אני לא דיברתי קודם בתורי.
בצלאל סמוטריץ': לא כיושב ראש, כאחד המציעים פה.
בצלאל סמוטריץ': תראו, קודם כל אני שמח, חברת הכנסת מיכל רוזין, שלא הנפתם כאן שלטים גדולים על קץ הדמוקרטיה.
בצלאל סמוטריץ': אתם רגילים היום, יש איזו אינפלציה כזאת: כל חוק שקצת לא מוצא חן בעיניכם – זה כבר קץ הדמוקרטיה.
בצלאל סמוטריץ': ואני שואל את עצמי: כמה קיצים יכולים להיות לדמוקרטיה?
בצלאל סמוטריץ': היא כבר הרי הגיעה אל קיצה, וכל פעם אנחנו מקיצים אותה מחדש.
בצלאל סמוטריץ': אז זה דבר ראשון
מיכל רוזין: אתה מעריך שאנחנו חיים בדמוקרטיה, ולכן אתה אומר שהגיע הקץ.
בצלאל סמוטריץ': תראו, החוק הזה לא קשור בכלל לדמוקרטיה.
בצלאל סמוטריץ': נאמר כאן, גם על ידי נציגי משרד המשפטים ואמרתם גם אתם: אין זכות קנויה.
מיכל רוזין: אבל לא אמרנו את זה.
בצלאל סמוטריץ': אדם שהוא איננו אזרח ישראל או תושב קבע בישראל – אין לו שום זכות קנויה להיכנס לארץ.
בצלאל סמוטריץ': כל המדינות המתוקנות מסננות את מי נכנס אליהן ומי לא נכנס.
בצלאל סמוטריץ': כשביקשתי לצאת לארצות הברית בשביל לגייס תרומות כדי לגאול אדמות בארץ ישראל, אז הייתי צריך לעבור מסלול ייסורים גדול מאוד מול הקונסוליה.
בצלאל סמוטריץ': הייתי צריך לעבור מסלול ייסורים לא מבוטל עד שקיבלתי את הוויזה, והייתי צריך לשכנע בדיוק מה אני הולך לעשות ולמה זה צודק ולמה זה נכון.
בצלאל סמוטריץ': אין לאף אחד זכות קנויה להיכנס למדינת ישראל.
בצלאל סמוטריץ': אמר נכון חבר הכנסת אמיר אוחנה, וחידד מאוד את הדברים גם חבר הכנסת רועי פולקמן: יש איזשהו מנגנון בריא, ואני באמת מצר על זה שהוא לא קיים אצלכם בשמאל.
בצלאל סמוטריץ': אני מהרשימה המשותפת לא מצפה.
בצלאל סמוטריץ': להם אין מנגנון בריא של יהודי חם, ציוני, אוהב הארץ, שאוהב את אוהביו ושונא את שונאיו.
בצלאל סמוטריץ': הם מזדהים, לצערנו הרב, עם אויביה של מדינת ישראל.
בצלאל סמוטריץ': אבל אתם, השמאל הציוני, שכן אמור להיות חמוש באותו מנגנון אינסטינקטיבי בריא; שוב, אדם בריא אוהב את מי שאוהב אותו ולא אוהב את מי שלא אוהב אותו.
בצלאל סמוטריץ': ויש כאן בהחלט אמירה שאומרת: מי שנלחם נגד מדינת ישראל.
בצלאל סמוטריץ': וזה לא קשור עכשיו לביקורת על צ'אבס ועל אני לא יודע מה.
בצלאל סמוטריץ': אף אחד לא דיבר על ביקורת על מנהיג.
בצלאל סמוטריץ': אף אחד לא דיבר על ביקורת.
בצלאל סמוטריץ': דיברנו על אנשים שמשקיעים את חייהם, ולצערי הרב יש תופעה כזאת; היא לא רווחת בעולם.
בצלאל סמוטריץ': היו כאלה פה שניסו לנפח אותה; אבל יש תופעה כזאת של אנשים שעניינם בחיים זה לגרום נזק למדינת ישראל.
בצלאל סמוטריץ': לייצר לה דה-לגיטימציה בעולם.
בצלאל סמוטריץ': להפוך אותה למדינה שעצם זכות הקיום שלה היא לא לגיטימית.
בצלאל סמוטריץ': אז יש תירוצים: פעם התירוץ הוא צוק איתן ופעם התירוץ הוא עופרת יצוקה ופעם התירוץ הוא השטחים, אבל יש להם בעיה עם עצם קיומה של מדינת ישראל כמדינה יהודית.
טלב אבו עראר: מה זה קשור - - - קשור לעניין?
טלב אבו עראר: - - - מה זה קשור לעניין?
טלב אבו עראר: לחוק, לחוק.
טלב אבו עראר: תדבר על החוק.
טלב אבו עראר: דבר לעניין.
בצלאל סמוטריץ': חבר הכנסת טלב אבו-עראר, אני לא הפרעתי לך כשדיברת.
בצלאל סמוטריץ': אין סיבה בעולם, בסדר?
בצלאל סמוטריץ': אנשים בריאים ומדינה בריאה לא עוזרים למי שפועל נגדה.
בצלאל סמוטריץ': אנחנו פוגשים את זה בכמה חזיתות.
בצלאל סמוטריץ': אנחנו מקדמים עכשיו גם חוק נוסף באמת שלא ייתן את סעיף 46 למי שפועל נגד מדינת ישראל בעולם.
בצלאל סמוטריץ': מדינה מתוקנת שיש לה אינסטינקטיביים בריאים, לא צריכה לעזור למי שרוצה להילחם מולה, לבוא לכאן, להשתמש במדינת ישראל כבסיס כדי לפעול נגד מדינת ישראל.
בצלאל סמוטריץ': זה כל מה שעושים בחוק הזה.
צודקים חבריי בשמאל: חבר הכנסת דוד אמסלם, אנחנו נצביע, ברשותך, עם שתי הערות של היועץ המשפטי שהתקבלו כאן.
צודקים חבריי בשמאל: בסדר?
צודקים חבריי בשמאל: סליחה.
צודקים חבריי בשמאל: המשרד לנושאים אסטרטגיים.
צודקים חבריי בשמאל: מי הגברת?
<ליאת גלזר: עורכת הדין ליאת גלזר.
<ליאת גלזר: - - - רק נציין - - - נצטט את היושב ראש.
<ליאת גלזר: רק נציין שהשר לנושאים אסטרטגיים, גלעד ארדן, כינס - - - ההצעה הזו.
<ליאת גלזר: אנחנו חושבים שהיא יכולה לסייע למאבק ב-BDS.
<ליאת גלזר: תפעל גם של - - -.
<ליאת גלזר: כיום היא פועלת בשיתוף פעולה עם שר הפנים לגבי הסוגיה של הכניסה לישראל - - -
שלי יחימוביץ': זהו כלי נוסף בארגז הכלים של - - - ישראל במאבק - - -
דוד אמסלם: מישהו עוד רוצה לומר משהו?
דוד אמסלם: היועץ המשפטי תומר רוזנר, אתה רוצה לומר משהו?
<תומר רוזנר: אנחנו הערנו מספר הערות שהתקבלו.
<תומר רוזנר: אני רק לטובת היושב ראש אומר שאנחנו ביקשנו להתאים את הפועל הקורא לחרם למונחים שמופיעים בחוק מ-2011, שמפנים אליו.
<תומר רוזנר: כלומר, מי שמפרסם ביודעין קריאה לחרם או מתחייב להשתתף בחרם – במקום המילים: חברה, ארגון או עמותה, אנחנו נכתוב גוף, כדי שיהיה ברור שזה חל על כל גוף.
<תומר רוזנר: ולקראת הקריאות השנייה והשלישית אנחנו ננסה לדייק יותר את העניין של גוף ונציג של גוף, כדי להבטיח שלא ייפלו ברשת האיסור הזה אנשים שלא התכוונו או שהמציעים לא התכוונו - - -
דוד אמסלם: אתה מפריע - - -
דוד אמסלם: חבר הכנסת ג'מאל זחאלקה - - -
ג'מאל זחאלקה: - - מי שקורא לגירוש ערבים מהארץ, גם תימנע כניסתו.
ג'מאל זחאלקה: גם אם הוא יהודי - - -
דוד אמסלם: חבר הכנסת ג'מאל זחאלקה, אל תהיה אלים.
ג'מאל זחאלקה: אני לא אלים.
דוד אמסלם: לא, אל תהיה אלים.
ג'מאל זחאלקה: - - - אתה צועק.
ג'מאל זחאלקה: למה אתה צועק?
דוד אמסלם: בגלל שראית טלוויזיה, פתאום אתה מחליט להפריע.
ג'מאל זחאלקה: אני רק אמרתי משפט אחד - - -
דוד אמסלם: אני קורא לך לסדר פעם - - -
ג'מאל זחאלקה: - - - לאנשים.
ג'מאל זחאלקה: - - - לארץ.
דוד אמסלם: פעם ראשונה אני קורא לך לסדר.
ג'מאל זחאלקה: אתם צבועים.
דוד אמסלם: תוציאו אותו.
ג'מאל זחאלקה: למה - - -
דוד אמסלם: אתה חצוף, אלים, בריון.
דוד אמסלם: תמיד אתה עושה את זה.
ג'מאל זחאלקה: אתה - - -
דוד אמסלם: אין לך טיפת כבוד.
דוד אמסלם: אין לך טיפת כבוד לאף בן-אדם.
ג'מאל זחאלקה: אתה מדבר אל מרכז הליכוד.
דוד אמסלם: אתה בא לפה תמיד להסית.
דוד אמסלם: אתה לא.
ג'מאל זחאלקה: מי מגרש - - -?
דוד אמסלם: אתה מסית מספר אחת.
דוד אמסלם: את השנאה אני רואה לך בעיניים.
דוד אמסלם: אתה - - - את מדינת ישראל.
ג'מאל זחאלקה: אני רוצה חיים.
ג'מאל זחאלקה: אתה רוצה מוות.
דוד אמסלם: תעוף מפה.
דוד אמסלם: אתה חצוף.
דוד אמסלם: עוד מעט תרביץ לה גם.
דוד אמסלם: (חבר הכנסת ג'מאל זחאלקה יוצא ממליאת הוועדה.
דוד אמסלם: )
אלעזר שטרן: אבל יכול להיות שצריך אוזניות כשהוא נכנס, לחברי הכנסת.
דוד אמסלם: פעם הבאה אני לא אתן לו להיכנס לישיבה.
<תומר רוזנר: הנקודה האחרונה שסוכם עליה בישיבה, זה בסעיף קטן (ה): במקום "טעמים מיוחדים שייקבעו בתקנות", יהיה כתוב: "מטעמים מיוחדים שיירשמו".
<תומר רוזנר: כך שם יהיה ברור שמדובר בשיקול דעת של שר הפנים בעניין.
דוד אמסלם: רבותיי, אני, ברשותכם, כפוף לתיקונים שהקריא היועץ המשפטי.
דוד אמסלם: אני רוצה להביא את ההצעה להצבעה.
מיכל רוזין: איך אתה מצביע לפני?
מיכל רוזין: - - - שזה לא יקודם עד שתהיה - - -
דוד אמסלם: תראי, אני לא מחויב להחלטות ועדת השרים לחקיקה כשאני - - - שלו.
דוד אמסלם: אנחנו הכנסת.
דוד אמסלם: אז כמובן הם סוברניים.
דוד אמסלם: אני מקבל את ההערה של משרד המשפטים.
דוד אמסלם: הם יכולים להחזיר את זה חזרה לוועדת השרים לחקיקה.
דוד אמסלם: הם סוברניים להחזיר את זה, ואין שום בעיה עם זה.
דוד אמסלם: אני חושב שזה גם נכון לקדם את זה.
דוד אמסלם: נעצור אחרי זה.
דוד אמסלם: לקראת הקריאה הראשונה - - -
<תומר רוזנר: נמתין להחלטת ועדת השרים לחקיקה.
דוד אמסלם: נמתין.
מיכל רוזין: עכשיו זה ראשונה.
דוד אמסלם: לקראת הקריאות השנייה והשלישית נמתין להחלטת ועדת השרים לחקיקה ונתקדם.
דוד אמסלם: מי בעד ההצעה לקריאה ראשונה, כפי שבעצם הוקראה, כפוף לתיקונים שהקריא היועץ המשפטי, שירים את ידו.
<לאה קריכלי: תשעה.
<לאה קריכלי: שלושה.
דוד אמסלם: הצבעה בעד – 9 נגד – 3 נמנעים – אין הצעת חוק הכניסה לישראל (תיקון – אי מתן אשרה ורישיון ישיבה לקורא לחרם על ישראל), התשע"ה-2015 (פ/1906/20), אושרה.
דוד אמסלם: תשעה בעד, שלושה נגד, אין נמנעים.
דוד אמסלם: אני מתכבד לפתוח את ועדת הפנים והגנת הסביבה בנושא סקירת מנכל המשרד להגנת הסביבה על פעילות משרדו, לציון יום הסביבה בכנסת.
דוד אמסלם: כפי שעשינו שנה שעברה, אנחנו ביום הסביבה שמחים לארח את המשרד להגנת הסביבה.
דוד אמסלם: שנה שעברה היה פה השר להגנת הסביבה, גבאי, אני באופן אישי הצטערתי מאד לשמוע על כך שהחליט שהוא פורש.
דוד אמסלם: סך הכל גם ברמה האישית היינו חברים טובים.
דוד אמסלם: אני חושב שגם ברמה המקצועית פספסנו שר לדעתי ברמה אד גבוהה ואין לי אלא להצטער על כך.
דוד אמסלם: כמובן שאני שמח שגם ישראל דנציגר, המנכ"ל של המשרד נמצא פה, כדי להציג לנו את הפעילות של המשרד במהלך החצי שנה האחרונה.
דוד אמסלם: אבל לפני כן הייתי מבקר מניר פפאי, מנכ"ל חיים וסביבה, שרוצה לברך, את בוא תאמר כמה מילות ברכה ואחרי זה נעבור לסקירה ואחרי זה חברי הכנסת ידברו ובהמשך ארגוני הסביבה.
<ניר פפאי: תודה רבה, אדוני יושב הראש, חברי הכנסת, מנכ"ל המשרד.
<ניר פפאי: יום הסביבה העולמי נחגג וצוין בכל העולם לפני יומיים.
<ניר פפאי: הכנסת מציינת אותו היום ביחד עם ארגון חיים וסביבה, ואנחנו עושים את זה בשיתוף המשרד להגנת הסביבה.
<ניר פפאי: במהלך שעות הבוקר מתקיימים כתשעה דיונים במקביל, יש עוד מעט את דיון השדולה הסביבתית חברתית ובהמשך, כמסורת של 3 שנים, גם יש את טקס הגלובוס הירוק, ובאמת אנחנו מברכים על היום הזה.
<ניר פפאי: אני רוצה גם לנצל את ההזדמנות כמנכ"ל חיים וסביבה, לברך אותך אישית, גם אם פה ושם יש לנו מחלוקות לגבי חלק מהחוקים, אבל לברך באמת על הגישה לסביבה ועל היכולת לייצר את השיח הזה.
<ניר פפאי: הדבר האחרון שאני אגיד ובאמת בהקשר לדברים שציינת קודם, כארגון חיים וסביבה אנחנו גם פנינו בנושא הזה אתמול לראש הממשלה.
<ניר פפאי: אנחנו חושבים שצריך לעמוד בראש המשרד החשוב הזה שר, שר במשרה מלאה וגם עשינו סקר שהראה ש-70% מהציבור סבור שצריך למנות בהקדם שר להגנת הסביבה, למשרד הכל כך חשוב הזה, שנוגע בכל דבר ודבר מהחיים שלנו.
<ניר פפאי: המשפט האחרון, אני רק מאד רוצה ואשמח לשמוע את הדברים, אבל יש לנו עוד דיונים ולכן אני מתנצל מראש.
<ניר פפאי: תודה ודיון פורה לכולנו.
דוד אמסלם: מאה אחוז, תודה רבה ניר.
<ישראל דנציגר: שלום לכולם, מכובדי.
<ישראל דנציגר: קודם כל אני שמח שביקשתם ממני לבוא ולהציג את פעילות המשרד ואסטרטגיית המשרד פה בפניכם.
<ישראל דנציגר: אני מסתכל פה מסביב ורואה את חברי הכנסת דב, יעל ואכרם וכולכם, עושים פעולה לתחום הסביבה, הרבה לפני שאני בכלל הכרתי - - -
דוד אמסלם: שכחת את עבדאללה.
<ישראל דנציגר: שכחתי את עבדאללה.
דוד אמסלם: הבן אדם הכי מתמיד פה.
דוד אמסלם: אולי חשבת שהוא מהארגונים, אתה מבין?
דוד אמסלם: מרוב שאתה רואה אותו פה.
<ישראל דנציגר: לא, אני והוא כבר מהוועדה הקודמת כבר מכירים.
דוד אמסלם: וכמובן יש לך את יעקב, שהוא - - -
יעקב אשר: תלמיד חדש.
<ישראל דנציגר: תלמיד חדש, אך חכם.
דוד אמסלם: הוא לא תלמיד חדש, לא, אני אספר לך.
דוד אמסלם: הוא כבר היה חבר כנסת בעבר, הוא היה ראש עיר, חבר מועצת עיר לשעבר.
דוד אמסלם: בקיצור, הוא בא מהתחום המוניציפאלי, יש לו עשייה ציבורית מאד מאד רחבה והוא רק עכשיו הצטרף אלינו, לוועדה שלנו.
<ישראל דנציגר: אז כולכם עוסקים שנים רבות בסביבה, לפני שאני בכלל התחלתי לגעת בנושא הזה.
<ישראל דנציגר: אני רק 10 חודשים בתוך העניין, אז זו הזדמנות להודות לכם ובאמת להביע את הוקרתי על הנושא.
<ישראל דנציגר: מה שאני אנסה לעשות היום, זה לעבור ככה ממש בקצרה על האסטרטגיה שמובילה אותנו במשרד.
<ישראל דנציגר: זה יהיה ממעוף הציפור.
<ישראל דנציגר: לא נוכל להיכנס לכל תחום ותחום ולכל תג ותיג בכל פעילות המשרד בזמן שיש לנו.
<ישראל דנציגר: אני מקווה שזה ייתן לכם איזו שהיא תמונה של מה מוביל אותנו ובמה אנחנו מתמקדים ומה אנחנו עושים.
<ישראל דנציגר: וודאי שאחרי זה, ככל שישאיר לנו הזמן, אשמח לגעת בתשובות לשאלות ולפתוח פה דיון.
<ישראל דנציגר: אבל באמת מטרת השיחה הזו, הדיון הזה, היא שאתם תכירו את האסטרטגיה שמובילה אותנו בפעילות המשרד.
<ישראל דנציגר: אנחנו מתחילים בראש ובראשונה במה מטרת המשרד בעינינו והדבר הזה הוא דבר שבעיני הוא חשוב מאד.
<ישראל דנציגר: המשרד להגנת הסביבה עוסק במניעה והפחתה של זיהומים וסיכונים, תוך צמצום פערים ועוני.
<ישראל דנציגר: הדבר הזה הוא משמעותי מאד.
<ישראל דנציגר: הוא שם בראש סדר העדיפויות שלנו, לראות איפה אנחנו יכולים למנוע זיהומים וסיכונים שפוגעים בבני אדם.
<ישראל דנציגר: אני לא יודע אם אתם יודעים, ארגון ה-OECD מציין ש-2,500 אנשים מתים מוות מוקדם ועוד אלפים חולים, בגלל זיהומים וסיכונים הנגרמים מהסביבה והאינטראקציה שלנו עם הסביבה.
<ישראל דנציגר: המטרה שלנו היא אחת ויחידה – להוריד את המספר הענק הזה בסדרי גודל.
<ישראל דנציגר: ככל שאנחנו נצליח במשימתנו, אנחנו נצליח לחסוך חיי אדם, לשפר את בריאות תושבי מדינת ישראל, בסדרי גודל שהם שווים, אם לא גדולים למערכת הביטחון, למערכת ביטחון הפנים וכו'.
<ישראל דנציגר: אז יש לנו פה משימה שהיא מאד מאד חשובה ומשמעותית לכל היושבים בחדר.
<ישראל דנציגר: דבר שני, וזה לא מפתיע, גם כאן, אלה שידם אינה משגת – מתקשים לצמצם את אותם זיהומים וסיכונים.
<ישראל דנציגר: אנחנו רואים זיהומים גדלים יותר, גם מתחום הפסולת וגם מהאוויר וגם חשיפה לחומרים מסוכנים וכו', באותן רשויות ובאותם מקומות שבהם ידם אינה משגת.
<ישראל דנציגר: שלום לחברת הכנסת תמר זנדברג, מה נשמע?
תמר זנדברג: שלום וסליחה על האיחור.
<ישראל דנציגר: אין שום בעיה.
<ישראל דנציגר: ולכן המשרד להגנת הסביבה, בתור מייצג בית המחוקקים והממשלה, חובה לא רק לצמצם זיהומים וסיכונים, אלא גם כן להתמקד באותם מקומות בפריפריה החברתית, שלא יכולים לעשות את זה לבד כדי לצמצם באמת את אותם פערים ועוני.
<ישראל דנציגר: כשאני מדבר על זיהומים וסיכונים, חשוב מאד לזכור שבראש סדרי העדיפויות עומד זיהום האוויר.
<ישראל דנציגר: זיהום האוויר, ביי-פר, בסדרי גודל, הוא האיום המשמעותי ביותר על בריאות תושבי מדינת ישראל.
<ישראל דנציגר: זיהום אוויר זה בא יותר מ-50% ממקורות תחבורתיים, אחרי זה מתעשייה ואחרי זה מייצור אנרגיה בשריפת פחמים ודלקים שהם מזהמים.
<ישראל דנציגר: אלה המוקדים, אלה היעדים הכי הכי חשובים למשרד להגנת הסביבה.
<ישראל דנציגר: בסופו של דבר, אם נצליח להוריד את זיהום האוויר, נצליח במשימתנו, שזה להוריד את הנפגעים מזיהומים וסיכונים בצורה משמעותית.
<ישראל דנציגר: בסדרי גודל אחריו מגיעים הבאים ברשימה, חומרים מסוכנים, שמסתובבים בינינו כל הזמן, בין אם זה חומרי הדברה, בין אם זה אמוניה, בין אם זה ברום, בין אם זה גפ"מ, בין אם זה חומרים שאנחנו משתמשים בהם בבית ובין אם זה חומרים שאנחנו משתמשים בהם בתעשייה.
<ישראל דנציגר: האזרחים והתושבים נחשפים לחומרים מסוכנים כל יום, כל הזמן והתפקיד שלנו הוא לוודא שהדברים האלה לא הופכים לפגעי בריאות ולפגיעות בחיים.
<ישראל דנציגר: אליהם עולה ופורח תחום הקרינה.
<ישראל דנציגר: כמו שאתם יודעים, העולם הדיגיטאלי תופס תאוצה משמעותית בחיי היום יום שלנו.
<ישראל דנציגר: אנחנו משדרים הכל.
<ישראל דנציגר: בזמן שאני מדבר, חלקכם משדרים וכשאנחנו משדרים, אנחנו חושפים את עצמנו לקרינה.
<ישראל דנציגר: אבל אנחנו, באחריות שלנו במשרד להגנת הסביבה, היא גם לוודא שבאותם תחומים, אנחנו ממעטים בזיהומים ובסיכונים, או במקרה הזה סיכונים שמגיעים מאותם תחומי קרינה.
<ישראל דנציגר: זה תחום שהוא בתחילת דרכו, אבל אנחנו רואים אותו עולה שם למעלה, לכיוון זיהום האוויר, בתור תחום שהוא מאד חשוב בהגנת הסביבה.
<ישראל דנציגר: אליהם מצטרפים הנושאים שהם קצת יותר מסורתיים: זיהום נחלים, מים, ים, קרקע ואחרון אחרון חביב – פסולת.
<ישראל דנציגר: הרשימה פה היא רשימה שגם משקפת את העדיפות מבחינתנו והיא נקבעת לפי תג המחיר לבריאות ולסיכון חיים לתושבי מדינת ישראל.
<ישראל דנציגר: אלה הם היעדים שלנו.
<ישראל דנציגר: בזה אנחנו עוסקים.
<ישראל דנציגר: יש הרבה דברים אחרים שהם מאד מאד חשובים.
<ישראל דנציגר: אני לא מפחית בערכם, אבל מנהל טוב, ארגון טוב, צריך להתמקד.
<ישראל דנציגר: אנחנו מתמקדים בהפחתת זיהומים וסיכונים.
<ישראל דנציגר: זיהומים וסיכונים באים מהמקורות האלה ושם אנחנו ממקדים את רוב פעילות המשרד.
<ישראל דנציגר: ככל שתראו את עבודתנו, אתם תראו שהיא נוגעת אל הדברים האלה.
<ישראל דנציגר: בשביל להסביר איך אנחנו פועלים במשרד, המשולש הזה הוא המשולש הכי נוח להסברה.
<ישראל דנציגר: הבסיס של הכל זה הבית הזה, שבו אנחנו יושבים היום.
<ישראל דנציגר: הרגולציה והתקנות שנחקקות פה ואתם אמונים עליהם, הם הבסיס לעבודה שלנו ביום יום.
<ישראל דנציגר: אני חייב להגיד לכם שאנחנו היום נמצאים במצב שבו יש לנו את מירב החקיקה הנדרשת בשביל לעשות את העבודה שלנו.
<ישראל דנציגר: האתגר של המשרד להגנת הסביבה היום הוא פחות בחקיקה, הוא יותר ביישום.
<ישראל דנציגר: אם בשתיים-שלוש קדנציות לשעבר זה לא היה נכון, האתגר המרכזי היום של המשרד להגנת הסביבה הוא ביישום.
<ישראל דנציגר: ללכת ולבצע.
<ישראל דנציגר: להפשיל שרוולים ולבצע.
<ישראל דנציגר: אם אני עושה סקירה מהירה על התחומים עליהם דיברתי לפני דקה, בתחום חוק אוויר נקי, שחלקכם הייתם מיוזמיו, הוא חוק שנותן לנו שיניים, שרירים, ידיים, כדי לעשות את העבודה שלנו והוא חוק שבהחלט משרת אותנו.
<ישראל דנציגר: יש פערים קטנים בקביעת ספים ותקנות וכו', אבל בתור חקיקה עיקרית, יש לנו שם את מה שאנחנו צריכים.
<ישראל דנציגר: כנ"ל בחומרים מסוכנים, כנ"ל בקרינה, אם כי בקרינה יש דיון מקצועי ומשאים ומתנים על ספי הקרינה, שיש להם משמעויות כלכליות מאד נרחבות ושם זה לקונה, או פתח שעוד לא נסגר בשביל שנוכל באמת לבצע את עבודתנו כנדרש; וכמובן בתחום הנחלים, מים, ים וקרקע, אנחנו במצב טוב.
<ישראל דנציגר: ראוי לציין שמדינת ישראל בתחום המים, נמצאת מובילה בעולם בתחום הזה וזה דבר שהוא בהחלט חשוב.
<ישראל דנציגר: בתחום הפסולת, אומר את זה פה בפה ברור וגלוי, החקיקה אינה משרתת אותנו כמו שצריך.
<ישראל דנציגר: שם נדרשת עבודה.
<ישראל דנציגר: יש לנו שם חקיקה שהיא מבוזרת, מודלים שהם שונים לכל זרם וזרם, שיטות פעולה שונות לזרמים שונים של פסולת.
<ישראל דנציגר: אם מותר לי קצת לחוות את דעתי בתור האדם שמנסה ליישם, כדאי ומומלץ שיהיה חוק פסולת אחוד, שמטפל בזרמים בשיטה אחת ואחידה פחות או יותר, עם וראיינטים במקומות אותם נדרשים.
<ישראל דנציגר: אז אם אני צריך לצבוע לכם באדום איפה אני היום חסר לי ומתקשה ביישום בתחום, ברגל המרכזית, בבסיס המרכזי של הרגולציה, חקיקה ותקינה, אז בצורה משמעותית אני אומר – יש לי את החקיקה הנדרשת, יש לי את התקינה הנדרשת.
<ישראל דנציגר: שוק הפסולת צריך לעבור איחוד, זיכוך ושדרוג בשביל שאנחנו נוכל שם לפעול בתחום בצורה יותר טובה.
דוד אמסלם: ומי מפריע?
<ישראל דנציגר: אף אחד לא מפריע.
<ישראל דנציגר: צריך לקדם את זה.
דוד אמסלם: אני פה.
<ישראל דנציגר: יאללה, קדימה.
<ישראל דנציגר: יש לנו משימה.
דוד אמסלם: הבאתם לנו משהו שלא קידמנו?
<ישראל דנציגר: עדיין לא.
דוד אמסלם: אז זה אצלך.
<ישראל דנציגר: אצלי.
<ישראל דנציגר: אני אחראי.
דוד אמסלם: נחכה.
<ישראל דנציגר: כמו שאתם יודעים הרבה מהחוקים שאנחנו מדברים עליהם קודמו על ידי גופים, חברי כנסת וכו', אבל בסוף, זו חקיקה שצריכה להיעשות.
<ישראל דנציגר: תהליך מורכב, לא מהיר כמו שאנחנו מכירים את תהליכי החקיקה פה, אבל צריך להתחיל אותו ויפה שעה אחת קודם.
<ישראל דנציגר: זה דבר שהוא מאד ברור.
<ישראל דנציגר: אל בסיס הרגולציה מצטרפים - - -
דב חנין: אדוני, מבחינת הגישה שלכם, יש על השולחן רעיונות - - -
דוד אמסלם: אני רוצה לתת לו קודם כל לסיים ואחרי זה.
דב חנין: רק שאלה קצרה, נקודתית לעניין הזה.
דב חנין: יש על השולחן הצעות חוק לטיפול בפסולת אורגנית.
דב חנין: יש הצעות חוק לטיפול בפסולת בניין.
דב חנין: הגישה שלי היא שכדאי לקדם את החקיקה הזאת, אבל אדוני אומר שאתם הייתם שואפים בסופו של דבר להגיע לחוף פסולת אחד, שזה מהלך אולי ענקי, אבל מורכב ביותר.
דב חנין: יש לנו באמת מודלים מאד שונים, פיקדון לעומת אריזות, פסולת אלקטרונית, כל אחד מודל אחר לגמרי.
<ישראל דנציגר: אז אנחנו מקדמים את חוק פסולת בניין.
<ישראל דנציגר: אנחנו מקדמים את החוקים הפרטניים האלה.
<ישראל דנציגר: אני מפריד בין הריאליות והפרקטיות המיידית, שכדאי מאד שיהיו החוקים האלה, כי זה מה יש.
<ישראל דנציגר: כי אני ער לעובדה שלעשות מהלך של חוק פסולת אחוד, זה מהלך אסטרטגי, גדול מאד, ארוך שנים, שהוא כנראה ינוע במקביל לעבודה היומיומית שלנו.
<ישראל דנציגר: ולכן אנחנו לא עוצרים לרגע מקידום אותם חוקים פרטניים.
<ישראל דנציגר: אני אומר לכם שאם אני מסתכל כאסטרטג, אם אני מסתכל 5 שנים קדימה 20 שנה קדימה, אנחנו בשלב מסוים צריכים לאחד את הדברים.
<ישראל דנציגר: זה מאד מאד מקשה על היישום.
<ישראל דנציגר: השוֹנוּת הגדולה בין זרמי הפסולת וסוגי החקיקה השונים, בדורות השונים.
<ישראל דנציגר: זה שכבות גיאולוגיות מאד מאד מורכבות ליישום.
<ישראל דנציגר: אבל אני לא עוצר מלקדם את החוקים האחרים.
<ישראל דנציגר: טוב, אל תחום הרגולציה שנגעתי בו בהרחבה, למרות שאנחנו נמצאים שם במצב טוב, מצטרפים בסופו של דבר שתי זרועות מאד פשוטות – המקל והגזר.
<ישראל דנציגר: מצד אחד אנחנו צריכים לתמוך ולתמרץ ולסייע לאזרחים, תושבים, לרשויות, לעסקים ומפעלים להפחית זיהומים וסיכונים.
<ישראל דנציגר: אני שמח להגיד שבתמיכתו של שר האוצר משה כחלון והשר לשעבר אבי גבאי, בשנה האחרונה אנחנו הזרמנו תקציבים שלא ראו כמותם במשרד להגנת הסביבה עד היום, לתחום הזה של לתמרץ אזרחים, רשויות, ועסקים להפחתת זיהומים, ואני אגע בזה עוד מעט.
<ישראל דנציגר: סך של יותר מ-1.5 מיליארד שקלים בשנה האחרונה, על בסיס תקציב של משרד של 400 מיליון שקלים.
<ישראל דנציגר: זו מהפכה.
<ישראל דנציגר: מהפכה מאד מאד גדולה ואנחנו נדבר על זה עוד מעט, ניכנס לפרטים.
<ישראל דנציגר: בסופו של דבר, גם תמרוצי מיסוי, גם תמיכות, גם מענקים, חייבים להגיע אל כל אותם גומרים שדיברתי עליהם, בשביל שיוכלו להפחית זיהומים וסיכונים ואני אגע בזה עוד שנייה.
<ישראל דנציגר: הרגל השנייה, או השלישית, זה המקל - פיקוח ואכיפה.
<ישראל דנציגר: איפה שלא נהיה, איפה שלא נמצא את ההפרות ואחרי שנמצא את ההפרות נטפל מהר - או בהליך מינהלי או בהליך פלילי - אנחנו לא נצליח למנוע את הזיהומים והסיכונים, ופה אני צובע דגל אדום גדול מאד.
<ישראל דנציגר: משרד הגנת הסביבה השתפר מאד בפיקוח ואכיפה, אבל עדיין רחוק מאד מלהיות בפרישה הראויה והרצויה, בשביל שאנחנו נוכל באמת להגיע אל כל אותם יעדים ומקומות שאנחנו צריכים להיות בהם.
<ישראל דנציגר: רק לתת לכם על קצה המזלג, אנחנו מדברים על כ-600 יעדי פיקוח ואכיפה שנחשבים גדולים ומסוכנים מאד.
<ישראל דנציגר: כ-2,500 יעדים שנחשבים בינוניים וכ-25,000 שנחשבים עסקים קטנים או בינוניים או מחוללי זיהום וסיכונים אחרים.
<ישראל דנציגר: זאת אומרת בסך הכל צריך להגיע בצורה כזאת או אחרת, אל 30,000 יעדי פיקוח ואכיפה.